S-237/2009

Mál þetta, sem var dómtekið 29. september sl., höfðaði sýslumaðurinn á Akureyri hér fyrir dómi þann 9. september sl. með ákæru á hendur [A], X, Z. og Y.

„fyrir eftirtalin brot:

„/---/ Á hendur ákærðu [X], [Z] og [Y] fyrir fíkniefnalagabrot með því að hafa þennan sama dag [föstudaginn 13. mars 2009] verið með í vörslum sínum að Grænugötu [...] á Akureyri 1,36 grömm af tóbaksblönduðu hassi, en þær voru að reykja af efninu þegar lögreglan kom að.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.

/---/

Þess er krafist að ákærðu verði dæmdar til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrám nr. 15.409 og 15.410, samkvæmt 6. mgr. 5. gr.1aga nr. 65, 1974 og 2. mgr. 14. gr. reglugerðar nr. 233, 2001. /---/“

Mál nr. S-238/2009 var sameinað þessu. Það höfðaði sami sýslumaður 9. september sl. gegn ákærðu [Z] og [B]

„fyrir fíkniefnalagabrot, með því að hafa þriðjudagskvöldið 2. júní 2009, verið með í vörslum sínum í Grænugötu [...] á Akureyri, eftirtalið magn fíkniefna:

1. /---/

2. [Z], með 4,01 grömm af tóbaksblönduðu hassi.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.“

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á efni sem lögreglan lagði hald á og tilgreint er í efnaskrá nr. 15.822, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Mál nr. S-239/2009 var sameinað þessu. Það höfðaði sami sýslumaður 9. september sl. á hendur ákærðu X;

„fyrir fíkniefnalagabrot, með því að hafa aðfaranótt sunnudagsins 5. júlí 2009, verið með í vörslum sínum 0,73 grömm af amfetamíni í bifreiðinni LO-060, en lögreglan stöðvaði akstur bifreiðarinnar á Skarðshlíð við Undirhlíð og ákærða var farþegi í bifreiðinni.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 16.051, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Mál nr. S- 251/2009 var sameinað þessu. Það höfðaði sami sýslumaður 22. september sl. gegn ákærðu Y;

„fyrir eftirtalin brot:

A. Umferðarlagabrot. (024-2009-4195)

Að hafa miðvikudaginn 1. júlí 2009, ekið bifreiðinni LO-060, undir áhrifum fíkniefna (með 60 ng/ml. af amfetamíni í blóði og tetrahýdrókannabínólsýru í þvagi) um Hringveg í Svalbarðsstrandarhreppi, uns hún ók bifreiðinni útaf veginum við býlið Mógil.

Telst þetta varða við 1. mgr., sbr. 2. mgr. 45. gr. A, sbr. 1. mgr. 100. gr. umferðarlaga nr. 50, 1987, sbr. 5. gr. laga nr. 66, 2006.

B. Fíkniefnalagabrot. (024-2009-4325)

Að hafa aðfaranótt sunnudagsins 5. júlí 2009, verið með í vörslum sínum í bifreiðinni LO-060, þegar lögreglan á Akureyri stöðvaði bifreiðina á Skarðshlíð á Akureyri, 0,48 grömm af amfetamíni.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld lyf nr. 233, 2001.

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 16.052, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001. Jafnframt er þess krafist að ákærða verði dæmd til sviptingar ökuréttar samkvæmt 101. gr. og 1. mgr., sbr. 4. mgr. 102. gr. nefndra umferðarlaga, sbr. 18. gr. laga nr. 66, 2006.“

Þættir ákærðu A og B voru skildir frá málinu 29. september sl. og verða dæmdir sér í lagi í málum nr. S-268/2009 og S-269/2009.

Ákærðu X og Z sóttu ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að þeim fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga að leggja dóm á málið að ákærðu fjarverandi, enda varða meint brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verða þessar ákærðu sakfelldar fyrir þá háttsemi sem þeim er gefin að sök í ákærum og þar er rétt heimfærð til laga.

Ákærða Y hefur komið fyrir dóm og játað sök. Með játningu hennar, sem ekki er ástæða til að efa að sé sannleikanum samkvæm, er nægilega sannað að hún hafi gerst sek um þá háttsemi sem í ákærum er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Refsing ákærðu X, sem ekki hefur sætt refsingum áður, ákveðst 44.000 krónur í sekt til ríkissjóðs. Skal sektin greiðast innan fjögurra vikna frá uppsögu þessa dóms að telja, en ákærða sæta fangelsi í fjóra daga ella.

Refsing ákærðu Z, sem ekki hefur sætt refsingum áður, ákveðst 43.000 krónur í sekt til ríkissjóðs. Skal sektin greiðast innan fjögurra vikna frá uppsögu þessa dóms að telja, en ákærða sæta fangelsi í fjóra daga ella.

Ákærða Y var 12. mars 2009 dæmd til greiðslu 70.000 króna sektar og svipt ökurétti í þrjá mánuði fyrir brot gegn 1., sbr. 2. mgr. 45. gr. a. umferðarlaga með áorðnum breytingum. Refsing hennar ákveðst eftir reglum 77. gr. almennra hegningarlaga og með tilliti til sakaferils hennar 140.000 krónur í sekt til ríkissjóðs, sem skal greiðast innan fjögurra vikna frá birtingu þessa dóms að telja, en ákærða sæta fangelsi í tíu daga ella.

Samkvæmt 6. mgr. 102. gr. umferðarlaga, sbr. 18. gr. laga nr. 66/2006, ber að svipta ákærðu Y ökurétti í tvö ár frá birtingu þessa dóms að telja.

Dæma ber ákærðu Y til greiðslu sakarkostnaðar, sem samkvæmt yfirliti nemur 173.693 krónum.

Gera ber efni upptæk eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða X greiði 44.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í fjóra daga.

Ákærða Z greiði 43.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í fjóra daga.

Ákærða Y greiði 140.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í tíu daga.

Ákærða Y er svipt ökurétti í tvö ár frá birtingu þessa dóms að telja.

Ákærða Y greiði 173.693 krónur í sakarkostnað.

Gerð eru upptæk 5,37 grömm af tóbaksblönduðu hassi og 1,21 gramm af amfetamíni, með nr. 15.410, 15.822, 16.051 og 16.052 í efnaskrá lögreglu.